CELEX: E2014C0021
Language: bg
Date: 2014-01-29 00:00:00
Title: Решение на Надзорния орган на ЕАСТ № 21/14/COL от 29 януари 2014 година за деветдесет и трето изменение на процесуалните и материалноправните норми в сферата на държавната помощ

19.6.2014   
            
            
               BG
            
            
               Официален вестник на Европейския съюз
            
            
               L 179/79
            
         РЕШЕНИЕ НА НАДЗОРНИЯ ОРГАН НА ЕАСТ
   № 21/14/COL
   от 29 януари 2014 година
   за деветдесет и трето изменение на процесуалните и материалноправните норми в сферата на държавната помощ
   НАДЗОРНИЯТ ОРГАН НА ЕАСТ,
   КАТО ВЗЕ ПРЕДВИД Споразумението за Европейското икономическо пространство (1), и по-специално членове 61 — 63 от него и протокол 26 към него,
   КАТО ВЗЕ ПРЕДВИД Споразумението между държавите от ЕАСТ за създаване на Надзорен орган и Съд (2), и по-специално член 5, параграф 2, буква б) и член 24 от него,
   като има предвид, че:
   Периодът на прилагане на главата за научните изследвания и развойната дейност и иновациите от Насоките на Надзорния орган на ЕАСТ за държавната помощ (3) изтече на 31 декември 2013 г. (4),
   Тази глава съответстваше на Рамката на Общността за държавната помощ за научните изследвания и развойната дейност и иновациите (5), чийто период на прилагане също изтече на 31 декември 2013 г. (6)
   
   На 10 декември 2013 г. Европейската комисия („Комисията“) публикува Съобщение относно удължаването на периода на прилагане на Рамката на Общността за научните изследвания и развойната дейност и иновациите до 30 юни 2014 г. (7)
   
   Комисията прие удължаването на периода на прилагане в светлината на понастоящем предложеното от нея преразглеждане на Насоките за научните изследвания и развойната дейност и иновациите (8) и в контекста на цялостния процес на осъвременяване на правилата за държавната помощ (9). Удължаването е особено тясно свързано с успоредно предложеното преразглеждане на Общия регламент на ЕС за групово освобождаване (10).
   За да се гарантира последователен подход при всички инструменти за държавна помощ, като се вземе предвид необходимостта да се гарантират приемственост и правна сигурност при третирането на държавната помощ за научните изследвания и развойната дейност и иновациите, и за да се осигури еднакво прилагане на правилата за държавната помощ в цялото Европейско икономическо пространство, периодът на прилагане на настоящата глава за научните изследвания и развойната дейност и иновациите от Насоките на Органа за държавната помощ следва да бъде продължен.
   Проведени са консултации с Европейската комисия и държавите от ЕАСТ,
   ПРИЕ НАСТОЯЩОТО РЕШЕНИЕ:
   Член 1
   В точка 178 от главата за научните изследвания и развойната дейност и иновациите от Насоките на Надзорния орган на ЕАСТ за държавната помощ първото изречение се чете, както следва:
   
      
                  „(178)
               
               
                  Настоящата глава ще се прилага до 30 юни 2014 г.“
               
            
   Член 2
   Само текстът на английски език е автентичен.
   
      Съставено в Брюксел на 29 януари 2014 година.
      
         
            За Надзорния орган на ЕАСТ
         
         Oda Helen SLETNES
         
            Председател
         
         Frank BÜCHEL
         
            Член на колегията
         
      
   
   
      (1)  „Споразумението за ЕИП“.
   
      (2)  „Споразумението за надзор и съд“.
   
      (3)  ОВ L 305, 19.11.2009 г., стр. 1 и притурка за ЕИП № 60, 19.11.2009 г., стр. 1.
   
      (4)  Вж. точка 178 от Насоките на Надзорния орган на ЕАСТ за държавната помощ за научните изследвания и развойната дейност и иновациите.
   
      (5)  ОВ C 323, 30.12.2006 г., стр. 1.
   
      (6)  Вж. точка 10.3, втори параграф от Рамката на Общността за държавната помощ за научните изследвания и развойната дейност и иновациите.
   
      (7)  ОВ C 360, 10.12.2013 г., стр. 1.
   
      (8)  Консултацията по проекта на рамка на ЕС за държавната помощ за научните изследвания и развойната дейност и иновациите започна на 20.12.2013 г. Проектът е достъпен на адрес: http://ec.europa.eu/competition/consultations/2013_state_aid_rdi/index_en.html
   
      (9)  Съобщение от Комисията до Европейския парламент, до Съвета, до Европейския икономически и социален комитет и до Комитета на регионите относно модернизиране на държавната помощ на ЕС, COM(2012) 209 final.
   
      (10)  Регламент (ЕО) № 800/2008 на Комисията от 6 август 2008 г. относно деклариране на някои категории помощи за съвместими с общия пазар в приложение на членове 87 и 88 от Договора. ОВ L 214, 9.8.2008 г., стр. 3. Консултацията относно проекта на Общ регламент на ЕС за групово освобождаване започна на 18.12.2013 г. Проектът е достъпен на адрес: http://ec.europa.eu/competition/consultations/2013_consolidated_gber/index_en.html